बांस एक मुख्य गैर-काष्ठ वन संसाधन है जो वन के साथ-साथ देश के गैर-वन क्षेत्रों में भी पाया जाता है। यह पाया गया है कि भारत में 23 प्रकारों से संबंधित बांस की 125 स्वदेशी और 11 विदेशी प्रजातियां पाई जाती हैं। विश्व वन संसाधनों पर विश्व खाद्य संगठन की रिपोर्ट के अनुसार, भारत विश्व में बांस संसाधनों के संदर्भ में चीन के बाद दूसरे स्थान पर है। देश में बांस के अंतर्गत आने वाला कुल क्षेत्र 13.96 मिलियन हेक्टेयर अनुमानित किया गया है। अरुणाचल प्रदेश में बांस के अंतर्गत सर्वाधिक क्षेत्र आता है। (1.66 मिलियन हेक्टेयर) जिसके बाद मध्य प्रदेश (1.3 मिलियन हेक्टेयर), महाराष्ट्र (1.1 मिलियन हेक्टेयर) और ओडीशा (1.05 मिलियन हेक्टेयर) का स्थान आता है। राष्ट्रीय स्तर पर नालों (स्टेम) की कुल संख्या 23297 मिलियन आंकी गई है। अध्ययनों ने राष्ट्रीय स्तर पर नालों के कुल भार को 169 मिलियन टन आंका है जिसमें से पूरी तरह से हरे बांसों का योगदान 73 प्रतिशत और पूरी तरह से सूखे बांसों का योगदान 27 प्रतिशत है। वन क्षेत्र से बाहर वृक्षों के अंतर्गत राष्ट्रीय स्तर पर नालों (स्टेम) की संख्या 2127 मिलियन आंकी गई जिसका वजन 10.20 मिलियन टन था। पूर्वी क्षेत्र का मैदान नालों (स्टेम) की अधिकतम संख्या (943 मिलियन) का योगदान करता है, जिसके पश्चात् क्रमशः उत्तर-पूर्व क्षेत्र (289 मिलियन स्टेम) और पूर्वी दक्कन क्षेत्र (212 मिलियन स्टेम) का योगदान है।